**ТЕХНИЧЕСКА СПЕЦИФИКАЦИЯ**

**„Доставка и монтаж на офис-мебели и столове за нуждите на Държавна агенция за метрологичен и технически надзор (ДАМТН)“**

| **№** | **Артикул; размери: дължина/ширина(дълбочина)/височина см** | **Брой** |
| --- | --- | --- |
| 1 | [ОМБ 2] Бюро, тип маса, плот ПДЧ мин. 25 мм, корпус ПДЧ мин. 18 мм, стъпки за предпазване от надраскване на подовите настилки; размери: 180/70/75 см ± 10% | 90 |
| 2 | [ОМБ41] Контейнер за бюро с 4 чекмеджета, със заключване, на колела, ПДЧ мин. 18 мм; размери: 40/50/65 см ± 10% | 90 |
| 3 | [ОМБ42] Маса заседателна за 10 стола, плот ПДЧ мин. 25 мм, корпус ПДЧ мин. 18 мм; размери: 250/110/75 см ± 10% | 2 |
| 4 | [ОМБ46] Маса кръгла, плот ПДЧ мин. 25 мм, корпус ПДЧ мин. 18 мм; размери: диаметър 120 см/височина 75 см ± 10% | 1 |
| 5 | [ОМБ68] Стол директорски, тапицерия текстил, с амортисьор, пoдлaĸътници мeтaлни c ĸoжeни пaдoвe, метална основа на кръстачката, кopигиpaнe нa виcoчинaтa нa ceдeнe, люлeeщa фyнĸция, колела; товароносимост: до 130 ĸг | 1 |
| 6 | [ОМБ72] Стол за офис, тапицерия текстил, с аморисьор, подлакътници, регулираща облегалка, колела; товароносимост: до 120 кг | 90 |
| 7 | [ОМБ74] Стол посетителски, тапицерия текстил, без подлакътници, метални крака; товароносимост: до 100 кг | 35 |
| 8 | [ОМБ79] Шкаф с 5 рафта, 2 врати, със заключване, ПДЧ мин. 18 мм; размери: 80/40/200 см ± 10% | 125 |
| 9 | [ОМБ80] Шкаф с 2 врати, ПДЧ мин. 18 мм; размери: 90/40/75 см ± 10% | 9 |
| 10 | [ОМБ85] Шкаф метален с 3 рафта, със заключване; размери: 90/40/185 см ± 10% | 4 |
| 11 | [ОМБ87] Шкаф метален кардекс 1x4 чекмеджета, със заключване; размери: 65/45/135 см ± 10% | 2 |
| 12 | [ОМБ88] Шкаф метален кардекс 2х4 чекмеджета, със заключване; размери: 80/65/130 см ± 10% | 7 |

**1. Общи изисквания към стоките**

1.1. Изпълнителите по рамковото споразумение следва да доставят и монтират всички артикули с размери и параметри, описани в техническото предложение, в съответствие с техническата спецификация на възложителя.

1.2. Изпълнителите по рамковото споразумение са задължени да доставят и монтират артикулите по поръчката:

1.2.1. които да са нови и неупотребявани;

1.2.2. които отговарят на нормативно-установените изисквания за качество и безопасност при употреба от крайни потребители по БДС и EN (където е приложимо);

1.2.3. които отговарят на европейските стандарти за съответния вид мебели (ако има такива приложими за него);

1.2.4. които да са изработени от висококачествени материали, съответстващи на действащите технически норми и осигуряващи нормална и безпроблемна експлоатация за периода на ползването им;

1.2.5. които да са безопасни, удобни за ползване, функционални, ергономични и с добър съвременен дизайн;

1.2.6. които да са без видими присъединителни елементи;

1.2.7. които да са влагоустойчиви, термоустойчиви, устойчиви на механични въздействия и устойчиви на химични въздействия в нормалните граници за подобен тип мебелировка;

1.2.8. които да могат да бъдат нивелирани (където е приложимо), за да се компенсират неравности по пода и стените на помещенията, където се монтират;

1.2.9. които да не съдържат вредни за човешкия организъм съставки;

1.2.10. които да не променят цвета си от пряка слънчева светлина и имат възможност да бъдат обслужвани и почиствани лесно;

1.2.11. които да могат да се разглобяват и сглобяват многократно, без загуба на качествата им;

1.2.12. чиито метални елементи в конструкциите им, да са надеждно защитени от корозия;

1.2.13. чиито размери да се придържат към посочените, тъй като те са съобразени с конкретните помещения, в които ще бъдат монтирани.

**2. Специфични минимални изисквания към стоките**

2.1.Всички механизми като амортисьори, водачи на чекмеджета, панти, заключващи системи, пружини и др. да осигуряват многогодишна безпроблемна работа.

2.2. Дамаските (текстил, екокожа) на всички видове столове, следва да са висококачествени и износоустойчиви позволяващи многогодишна безпроблемна експлоатация.

2.3. Всички видове мебели, изработени от ПДЧ, следва да са с висококачествено термо и химическо устойчиво меламиново покритие.

2.4. Плотовете на масите и бюрата, както и лицевите части на мебелите изработени от ПДЧ, **следва да са с кант мин. 2 мм.**

2.5. Гардеробите и шкафовете **следва да са с гръб мин. 4 мм.**

2.6. Участниците следва да предлагат артикулите, включени в обособена позиция № 1, **минимум в следните цветове:**

2.6.1.за всички видове столове дамаска (текстил, екокожа) – цвят черен;

2.6.2.за всички видове мебели, изработени от ПДЧ – цвят череша, бук и дъб;

2.6.3.за всички видове мебели, изработени изцяло от метал – цвят сив и черен;

2.7. При сключване на конкретен договор по чл. 82, ал. 3 от ЗОП, Възложителя си запазва правото на избор на цветова гама от каталог на Изпълнителя при запазване на единичните цени, посочени в ценовото предложение за съответния артикул по обособена позиция № 1.

**3. Изисквания към доставките**

3.1. Изпълнителите по рамковото споразумение са задължени:

3.1.1. да осигурят квалифициран персонал, който да доставя и монтира артикулите, описани в образеца на ценова оферта по обособена позиция № 1;

3.1.2. да доставят артикулите по обособена позиция № 1 с доказан произход, придружени със сертификат за произход и качество (където е приложимо) и коректно издаден търговски документ, който да посочва еднозначно и изчерпателно вида на доставените артикули, количество, партиден номер и др.;

3.1.3. да осигурят безплатно документация на български език от производителите (където е приложимо), придружаваща съответните артикули, като сертификати, листове, инструкции за безопасна употреба и/или друг вид документи;

3.1.4. да приемат и изпълняват заявки за доставка и монтаж на артикулите, описани в образеца на ценова оферта по обособена позиция № 1, в работни дни от 09:00 до 17:30 ч. на телефон/факс/имейл, указани в договора с възложителя;

3.1.5. да доставят артикулите във фабрична опаковка (където е приложимо), предпазвайки ги от външни въздействия по време на транспортиране и съхранение на склад;

3.1.6. при доставката на артикулите, да дадат указания за правилното им съхранение и експлоатация;

3.1.7. доставката на артикулите по обособена позиция № 1 да обхваща всички дейности по изпълнение на поръчката - товарене, разтоварване, транспортиране и др. съпътстващи дейности франко сградите на възложителя в София и страната и всички разходи по изпълнение на поръчката до местата на изпълнение, в т.ч. транспортни разходи, такси, мита, застраховки, спомагателни материали и др.;

3.1.8. при наличие на производствени дефекти на артикулите, да ги отстранят за тяхна сметка;

3.1.9. да осигурят гаранционна поддръжка на доставяните артикули, която следва да покрива всичките им конструктивни части;

3.1.10 да гарантират срещу скрити фабрични дефекти доставените артикули, при условие че са спазени условията за експлоатация и възникналите дефекти не са резултат от обикновено износване, неправилно съхранение или ползване, което се констатира с протокол;

3.1.11. най-късно на следващия работен ден, считано от датата на уведомлението за наличие на повреда/дефект на доставени по договора артикули, да изпратят специалисти за отстраняване на дефекта/повредата;

3.1.12. да отстраняват констатирани дефекти/повреди в срок не по-дълъг от седем работни дни;

3.1.13. в случай, че констатираните дефекти/повреди не подлежат на поправка, да заменят повредените артикули с нови;

3.1.14. в случай, че ремонтът не може да бъде осъществен на място, транспортът на артикулите до сервиза да е за тяхна сметка.